एक्सपर्ट ने बताया- कैसे करें मसाले की अच्छी खेती
कोटा| कृषिविश्वविद्यालय के उम्मेदगंज अनुसंधान केंद्र पर सोमवार को मसाला फसलों की उन्नत प्रौद्योगिकी विषय पर एक दिवसीय कृषक प्रशिक्षण कार्यक्रम का आयोजित हुआ। सुपारी एवं मसाला विकास निदेशालय कालीकट की ओर से हुए प्रशिक्षण शिविर में कैथून, भगवानपुरा, किशनपुरा, लाडपुरा, अर्जुनपुरा, खेडा रसूलपुर, कलमंडी, बालापुरा, अरण्डखेड़ा और गलाना आदि गांवों के 90 किसानों ने भाग लिया। इस कार्यक्रम के मुख्य अतिथि विवि के अनुसंधान निदेशक डॉ. प्रताप सिंह ने कहा कि किसान मसालों की खेती व्यवसायिक रूप से करे। कार्यक्रम की अध्यक्ष कार्यवाहक अनुसंधान निदेशक डॉ. अरूण शर्मा ने किसानों को मसाला खेती को वैज्ञानिक तरीके से करने की सलाह दी। इधर, परियोजना प्रभारी डॉ. अभय दशोरा ने मसाला परियोजना के उद्देश्य के बारे में बताया। वैज्ञानिक डॉ. जेपी तेतरवाल ने मसाला फसलों की फसल विविधिकरण में भूमिका, डॉ. बीके पाटीदार और डॉ. भवानी शंकर मीणा ने मसाला फसलों की जानकारी दी। इस दौरान प्रश्नोत्तरी कार्यक्रम हुआ। जिसमें विजेता रहे किसान गौरी शंकर नागर, शिवराज राजेंद्र नागर को पुरस्कृत किया गया।
hin_Deva hin_Deva